section_heading: 2005. - Stjepan Mesić
paragraph_text: Ceremonija je počela u 12 sati. Predsjednik Mesić na Trg sv. Marka stigao je pješice u pratnji supruge Milke iz smjera Banskih dvora. Hodajući crvenim sagom prošao je pokraj postrojene Počasno-zaštitne bojne te se popeo na pozornicu postavljenu ispred južnog pročelja Crkve sv. Marka, koja je bila okićena cvijećem. U pozadini se nalazila velika hrvatska zastava.